 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 488**

(protokols Nr. 18, 1. p.)

**Par energotaupības projekta īstenošanu**

Apgaismojuma pilnā servisa pakalpojuma (ESKO) investīciju modelis ir iespēja paveikt energoefektivitātes pasākumus, noslēdzot līgumu uz ilgāku periodu.

Ilgtermiņa līguma noslēgšana par apgaismojuma nomaiņu uz videi draudzīgu apgaismojuma sistēmu dod iespēju ekonomiski, lietderīgi un efektīvi izmantot pašvaldības resursus, uzlabot apgaismojuma kvalitāti Madonas novada pašvaldības iestāžu telpās, kā arī būtiski samazināt elektrības patēriņu un mazināt telpu apgaismojuma radītās CO2 emisijas.

2024. gada jūlijā apsekotas un ESKO investīciju modelim novērtētas par atbilstošām sekojošas Madonas novada pašvaldības iestādes – Madonas novada kultūras centrs, Jāņa Simsona Madonas mākslas skola, Jāņa Norviļa Madonas mūzikas skola, multifunkcionāla ēka Skolas ielā 8, Madonā, Degumnieku pamatskola, Kusas pamatskola, Madonas pilsētas pirmskolas izglītības iestādes “Priedīte”, Madonas pilsētas pirmskolas izglītības iestādes “Saulīte”, Ērgļu pirmskolas izglītības iestādes “Pienenīte”, Lubānas pirmskolas izglītības iestādes “Rūķīši”, Ļaudonas pirmskolas izglītības iestāde “Brīnumdārzs” un Ļaudonas pansionāts, Aronas pagasta pārvalde un Kusas pamatskolas pirmskolas izglītības grupas (turpmāk - Iestādes).

Pamatojoties uz Pašvaldību likuma 10. panta pirmās daļas 21. punktu, Publisko iepirkumu likuma 60. panta ceturtās daļas 2. punktu, ņemot vērā 14.08.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Par apgaismojuma pilna servisa pakalpojuma (ESKO) nodrošināšanu Iestādēs.
2. Uzdot Madonas novada centrālās administrācijas Nekustamā īpašuma pārvaldības un teritorijas plānošanas nodaļu sadarbībā ar Juridisko un personāla nodaļu, Projektu ieviešanas nodaļu un Iestādēm rīkot iepirkumu.
3. Noslēgt līgumu ar iepirkuma uzvarētāju uz 7 (septiņiem) gadiem.
4. Uzdot Madonas novada pašvaldības izpilddirektoram kontrolēt lēmuma izpildi.

 Domes priekšsēdētājs A. Lungevičs

*Celmiņa 27326679*